คือผมกับแฟนมีอะไรกันครับ วันที่2 พฤษภา แต่แฟนผมนั้นกินยาคุมมาแล้ว2แผง ปัจจุบันก็กินอยู่ แล้ววันนี้เรามีอะไรกัน ผมใส่ถุง+หลั่งนอก พอเสร็จผมเอาถุงยางไปใส่น้ำแล้วบีบ ก็ไม่รั่วหรือขาดใดๆ แต่ผมไปค้นหาเจอกระทู้เ้าบอกว่าใส่ถุงยางหลั่งนอก แต่กลับท้องได้ จริงมั้ยครับอันนี้ แล้วโอกาสที่จะท้องมีมั้ยครับ
สวัสดีค่ะ หากได้ทานยาคุมกำเนิดอย่างถูกต้องมาต่อเนื่อง 2 แผงแล้ว ยาคุมกำเนิดก็จะออกฤทธิ์ในการป้องกันการตั้งครรภ์ได้มากกว่า 99% และหากได้ใช้ถุงยางอนามัย ร่วมกับการหลั่งนอกด้วย โอกาสในการตั้งครรภ์จึงถือว่าน้อยอย่างยิ่งค่ะแต่หากทานยาคุมกำเนิดไม่ถูกต้อง เช่น ลืมทานยาเป็นบางวัน ทานยาในเวลาที่แตกต่างกันมากในแต่ละวัน มีอาเจียนหรือท้องเสีย ทานยาอื่นบางชนิดร่วม เป็นต้น ประสิทธิภาพในการคุมกำเนิดก็ย่อมลดลงในผู้ที่ไม่ทานยาคุมกำเนิด การใช้ถุงยางอนามัยเพียงอย่างเดียว จะมีโอกาสตั้งครรภ์ได้ตั้งแต่ 2%-18% แต่หากใช้วิธีการการหลั่งนอกเพียงอย่างเดียว จะมีโอกาสตั้งครรภ์ได้ตั้งแต่ 4%-22% ดังนั้นแม้จะใช้ถุงยางอนามัยและการหลั่งนอกร่วมกัน จึงยังมีโอกาสที่จะตั้งครรภ์ได้ค่ะ แต่ในกรณีของ ที่ได้ทานยาคุมกำเนิดมาอย่างต่อเนื่อง โอกาสนั้นน้อยอย่างยิ่งค่ะ